हजारीबाग, झारखंड उच्च न्यायालय के मुख्य न्यायाधीश न्यायमूर्ति वीरेन्द्र सिंह आज हजारीबाग पहुंचे। उनके साथ उनकी धर्मपत्नी प्रदीप कौर, उच्च न्यायालय के न्यायाधीश न्यायमूर्ति प्रशांत कुमार, आरआर प्रसाद एवं प्रथम पटनायक भी हजारीबाग पहुंचे थे। स्थानीय परिसदन में मुख्य न्यायाधीश एवं अन्य न्यायाधीश हजारीबाग बार एसोसिएशन के पदधारियों एवं न्यायिक पदाधिकारियों से मिले। बार के पदधारियों ने बताया कि उन लोगों ने न्यायालय परिसर में पार्टी की व्यवस्था की मांग की, जिसपर सहमति जताई गई।